SEHWAG
కింగ్స్‌ పంజాబ్‌ కోచ్‌గా సెహ్వాగ్‌
న్యూఢిల్లీ: ఐపిఎల్‌ ప్రారంభమైనప్పటి నుంచి తన పేలవమైన ప్రదర్శనతో టైటిల్‌ను సొంతం చేసుకోనటువంటి కింగ్స్‌ ఎలెవన్‌ పంజాబ్‌ జట్టు తన ప్రదర్శనను మెరుగుపర్చుకోవాలని చూస్తుంది.ఇందులో భాగంగా కింగ్స్‌ ఎలెవన్‌ పంజాబ్‌ కోచ్‌ సంజ§్‌ు బంగర్‌ స్థానంలో టీమిండియా మాజీ డాషింగ్‌ ఓపెనర్‌ సెహ్వాగ్‌ను నియమించుకోనుందంటూ వార్తలు వస్తున్నాయి. కాగా గత రెండు ఐపిఎల్‌ సీజన్లలో బంగర్‌ నేతృత్వంలోని కింగ్స్‌ ఎలెవన్‌ పంజాబ్‌ జట్టు లీగ్‌ దశలోనే ఇంటిదారిపట్టిన సంగతి తెలిసిందే. దీంతో ఈసారి ఎలాగైనా సరై టైటిల్‌ బరిలో నిలవాలనే గట్టిపట్టుదలతో ఉంది.దీంతో గతంలో కింగ్స్‌ ఎలెవన్‌ పంజాబ్‌ జట్టు తరుపున ఆడిన సెహ్వాగ్‌ను కోచ్‌గా నియమించడానికి కసరత్తులు చేస్తుంది.ప్రస్తుతం టీమిండియా బ్యాటింగ్‌ కోచ్‌గా ఉన్న సంజ§్‌ు బంగర్‌ ఇండియన్‌ ప్రీమియర్‌్‌ లీగ్‌ (ఐపిఎల్‌)లో 2014 నుంచి కింగ్స్‌ ఎలెవన్‌ పంజాబ్‌ జట్టుకు కోచ్‌గా ఉన్నారు. అతని నేతృత్వంలో 2014లో పంజాబ్‌ జట్టు ఐపిఎల్‌ ఫైనల్‌ వరకు వెళ్లగలిగింది.కాగా మిగతా సీజన్‌లో పంజాబ్‌ జట్టు ఘోరంగా విఫలమైన లీగ్‌ దశలోనే ఇంటిదారి పట్టింది. దీంతో సంజ§్‌ు బంగర్‌ గత నెలలో పంజాబ్‌ జట్టు కోచ్‌ బాధ్యతల నుంచి వైదొలిగారు.గత సీజన్‌లో పంజాబ్‌ జట్టు సహ యజమాని, బాలీవుడ్‌ నటి ప్రీతి జింటాతో జరిగిన గొడవే ఇందుకు కారణమని తెలుస్తుంది.దీంతో కొత్త కోచ్‌గా సెహ్వాగ్‌ పేరు తెరపైకి వచ్చింది.అయితే పంజాబ్‌ జట్టు కోచ్‌గా సెహ్వాగ్‌ని నియమించ నున్నా రంటూ వస్తున్న వార్తలపై జట్టు ప్రాంచైజీ మాత్రం స్పందించ లేదు.కాగా గత వారంలో ఆస్ట్రేలియా ఆటగాడు మిచెల్‌ జాన్సన్‌,ఆల్‌రౌండర్‌ రిషి ధావన్‌,దక్షిణాఫ్రికా పేసర్‌ కేల్‌ అబ్బాట్‌లను ప్రాంచైజీ వదులుకుంది.